
 1. Základné údaje
1.1 Názov a kategória chráneného územia 
Chránený areál Bačkovské poniklece (CHA Bačkovské poniklece alebo CHA)
Vymedzené územie je navrhnuté podľa § 21 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“) na zaradenie do kategórie chránený areál. Ochranné pásmo chráneného územia sa osobitne nevymedzuje. 
1.2 Prekryv s inými chránenými územiami a územiami medzinárodného významu
Celé navrhované územie sa nachádza v Chránenom vtáčom území (CHVÚ) Slanské vrchy, identifikačný kód SKCHVU0025, ktoré bolo vyhlásené vyhláškou Ministerstva životného prostredia Slovenskej republiky č. 193/2010 Z. z. zo dňa 16. apríla 2010. 
 CHA Bačkovské poniklece nie je súčasťou iného chráneného územia ani územia medzinárodného významu.  
1.3 Kategória chráneného územia podľa medzinárodných štandardov
V rámci hodnotenia podľa International Union for Conservation of Nature and Natural Resources  (IUCN), bola v zmysle Príručky k prideľovaniu manažmentových kategórii CHÚ podľa IUCN pre územie priradená kategória  IV Chránené územie (areál) starostlivosti o stanovištia/druhy: chránené územie s cielenými manažmentovými zásahmi.
1.4 Vymedzenie chráneného územia a jeho ochranného pásma
CHA Bačkovské poniklece sú situované v katastri obce Bačkov. 
	Kód kraja
	Názov kraja
	Kód okresu
	Názov okresu
	Kód obce
	Názov obce
	Kód

k. ú.
	Názov k. ú.

	8


	Košický


	811
	Trebišov
	528111
	Bačkov
	800422
	Bačkov


Chránené územie sa nachádza na lesnom hospodárskom celku (LHC) Sečovce, lesnom celku (LC) Sečovce, ktorých obhospodarovateľom sú LESY Slovenskej republiky š.p., OZ Vihorlat. Obdobie platnosti  programu starostlivosti o les (PSL) je 2023 – 2032. Zahrňuje lesný porast č 164 C, ktorý je zaradený v kategórii hospodárskych lesov.
1.5 Výmera chráneného územia a jeho ochranného pásma
Celková výmera chráneného územia je 0,8938 ha. Ochranné pásmo sa nevyhlasuje. 
Výmera územia (v ha) (stav k 31.12.2023)
	Ekologicko-funkčné priestory (EFP)
	orná pôda
	chmeľnice
	vinice
	záhrady
	ovocné sady
	trvalé trávne porasty
	lesné pozemky
	vodné plochy
	zastavané plochy a nádvoria
	ostatné plochy
	Sumárny prehľad:

	EFP 
	0
	0
	0
	0
	0
	0
	0,89
	0
	0
	0
	0,89

	
	
	
	
	
	
	
	
	
	
	
	

	Sumárny prehľad:
	0 
	0
	0
	0
	0
	0
	0,89
	0
	0
	0
	0,89


Prehľad foriem vlastníctva (v % z celkovej výmery chráneného územia) (stav k 31.12.2023)

	Forma vlastníctva/druh pozemku
	Chránené územie

	
	Poľnohosp. pozemky
	Lesné pozemky
	Vodné plochy
	Zastavané plochy a nádvoria
	Ostatné plochy
	Sumárny prehľad:

	Štátne
	-
	47 %
	-
	-
	-
	47 %

	súkromné
	-
	53 %
	-
	-
	-
	53 %

	urbárske
	-
	-
	-
	-
	-
	-

	ostatné spoločenstvenné
	-
	-
	-
	-
	-
	-

	cirkevné
	 -
	-
	 -
	 -
	-
	-

	poľnohosp. organizácií
	-
	-
	-
	-
	-
	-

	miest a obcí
	-
	-
	-
	-
	-
	-

	iní vlastníci
	-
	-
	-
	-
	-
	-

	nevysporiadané
	-
	-
	-
	-
	-
	-

	Sumárny prehľad:
	 - 
	100 %
	 -
	 -
	-
	100 %


2. Predmet a ciele ochrany 
2.1. Vymedzenie predmetu ochrany a odôvodnenie ochrany
Predmetom ochrany chráneného územia je biotop druhu európskeho významu poniklec veľkokvetý (Pulsatilla grandis).
Územie je navrhované na vyhlásenie ako chránený areál z dôvodu ochrany biotopu druhu európskeho významu poniklec veľkokvetý (Pulsatilla grandis). Jedná sa o zachovalú lokalitu v juhovýchodnej časti Slanských vrchov s výskytom viac ako 100 jedincov. 
V minulosti sa v komplexe Slanských vrchov vyskytovalo viac lokalít ponikleca veľkokvetého. Na východnej strane oblúka Slanských vrchov sú známe dve lokality výskytu ponikleca veľkokvetého. Jedným náleziskom bola lokalita pri obci Rudlov v okrese Vranov nad Topľou. Údaj o výskyte ponikleca na tejto lokalite publikoval F. A. Novák už v roku 1949. Lokalita však postune zanikla zarastaním lúčnej enklávy s výskytom ponikleca. Začiatkom 70. rokov 20. storočia už výskyt ponikleca na tejto lokalite nebol potvrdený (Ľ. Dostál, 1974). Druhou známou lokalitou výskytu ponikleca ponikleca veľkokvetého je nálezisko  v navrhovanom chránenom území. 
Táto lokalita je jedinou v súčasnosti známou lokalitou s výskytom pomerne stabilnej populácie ponikleca veľkokvetého na východnej strane Slanských vrchov.
2.2. Zhodnotenie stavu predmetu ochrany a stanovenie cieľov ochrany

Predmet ochrany, druh Pulsatilla grandis, sa na území vyskytuje na výmere 0,89 ha v celkovej populáci 80 – 120 jedincov. Je zaznamenávané pravidelné kvitnutie populácie. Stav populácie je v dobrom stave, stabilný. Negatívnym faktorom je cca 70 % - né zastúpenie drevín alebo krovín na predmetnej lokalite, ktoré bude potrebné upraviť na max 35 % - né zastúpenie.
Zhodnotením stavu druhov a biotopov z reportingu podľa článku 17 Smernice o biotopoch, medzinárodných záväzkov a cieľov stanovených v strategických dokumentoch SR, je potrebné v predmetnom území zachovať alebo zlepšiť stav uvedených predmetov ochrany vo vzťahu k stavu biotopu/druhu na úrovni biogeografického regiónu.

Pre predmet ochrany bol nastavený cieľ ochrany:
Zachovanie priaznivého stavu druhu európskeho významu poniklec veľkokvetý (Pulsatilla grandis), za splnenia nasledovných atribútov:

	Parameter
	Merateľný indikátor
	Cieľová hodnota
	Poznámky/Doplňujúce informácie

	Veľkosť populácie 
	počet jedincov
	Min. 100
	Zachovanie početnosti populácie, v súčasnosti je veľkosť populácie druhu evidovaná v počte cca 100 jedincov 

	Veľkosť biotopu
	ha
	0,89
	Udržať súčasnú výmeru biotopu druhu.

	Kvalita biotopu
	Výskyt typických druhov
	Min. 3 druhy
	Anthericum ramosum, Anthyllis vulneraria, Asperula cynanchica, Festuca rupicola, Filipendula vulgaris, Genista tinctoria, Helianthemum nummularium agg., Hippocrepis comosa, Hypericum perforatum, Koeleria macrantha, Pimpinella saxifraga, Plantago media, Salvia pratensis, Teucrium chamaedrys, Teucrium montanum, Tithymalus cyparissias, Viola hirta

	Kvalita biotopu
	Zastúpenie sukcesných drevín (%)
	Menej ako 35 % drevín
	V súčastnosti je 70 % - né zastúpenie porastov drevín alebo krovín na lokalitách druhu.

	Zastúpenie alochtónnych druhov/inváznych druhov drevín
	Percento  (%) pokrytia / ha
	0 %
	V súčastnosti žiadne zastúpenie inváznych druhov 


3. Podrobnosti o ochrane a využívaní územia

3.1. Vymedzenie zón a ekologicko-funkčných priestorov, podrobnosti o podmienkach územnej ochrany 
Vzhľadom na podobné ekologické podmienky na malom území (0,89 ha), predmetné územie nie je členené na ekologicko – funkčné priestory (EFP) a zóny.

 Chránené územie Bačkovské poniklece je navrhované ako chránený areál podľa § 21 zákona s tretím stupeň ochrany, nie je členené na zóny. 

Zákon pre navrhovaný stupeň ochrany v § 14 definuje zakázané činnosti a činnosti vyžadujúce súhlas orgánu ochrany prírody. 

Podľa § 14 ods. 1 zákona je na území, na ktorom platí tretí stupeň ochrany, zakázané:

a) vykonávať činnosti uvedené v § 13 ods. 1 písm. a) zákona:

1. vchádzať a stáť s motorovým vozidlom
, motorovou trojkolkou, motorovou  štvorkolkou, snežným skútrom alebo záprahovým vozidlom, najmä vozom, kočom alebo saňami, na pozemky za hranicami zastavaného územia obce mimo diaľnice, cesty a miestnej komunikácie, parkoviska, čerpacej stanice, garáže, továrenského, staničného alebo letištného priestoru, [§ 13 ods. 1 písm. a)]

b) vchádzať alebo jazdiť na bicykli, trojkolke, kolobežke alebo na samovyvažovacom vozidle na pozemkoch za hranicami zastavaného územia obce mimo  diaľnice, cesty, miestnej komunikácie a vyznačenej cyklotrasy,

c) pohybovať sa mimo vyznačeného turistického chodníka alebo náučného chodníka za hranicami zastavaného územia obce,

d) táboriť, stanovať, bivakovať, jazdiť na koni, zakladať oheň mimo uzavretých stavieb,  lyžovať, vykonávať horolezecký alebo skalolezecký výstup, skialpinizmus alebo iné športové aktivity za hranicami zastavaného územia obce,

e) organizovať verejné telovýchovné, športové a turistické podujatie, ako aj iné verejnosti   prístupné  spoločenské podujatie,

f) použiť zariadenie spôsobujúce svetelné a hlukové efekty, najmä ohňostroj, laserové  zariadenie, reprodukovanú hudbu mimo uzavretých stavieb,

g) vysádzať alebo pestovať nepôvodné druhy rastlín alebo vypúšťať alebo chovať v zajatí nepôvodné druhy živočíchov mimo uzavretých stavieb,

h) zbierať rastliny vrátane ich plodov,

i) organizovať spoločné poľovačky,

j) vykonávať banskú činnosť a činnosť vykonávanú banským spôsobom

k) rozorávať alebo inak odstraňovať existujúce trvalé trávne porasty,

Výnimku zo zakázaných činností v území s tretím stupňom ochrany povoľuje v zmysle § 67 písm. h) zákona okresný úrad v sídle kraja (OÚ v SK).
Zákaz podľa § 13 ods. 1 písm. a) (pozri § 14 ods. 1 písm. a) a § 14 ods. 1 písm. b) zákona sa nevzťahuje na vjazd alebo státie vozidla
 vrátane motorovej trojkolky, motorovej štvorkolky a snežného skútra:
a) slúžiaceho na obhospodarovanie pozemku alebo patriaceho vlastníkovi (správcovi,  nájomcovi) pozemku, na  ktorý sa vzťahuje tento zákaz,

b) na miesta, ktoré orgán oprávnený podľa zákona na vyhlásenie (ustanovenie) chráneného územia a jeho ochranného pásma (§ 17 zákona) vyhradí najmä všeobecne záväzným právnym predpisom, ktorým vyhlasuje chránené územie a jeho ochranné pásmo (§ 17 zákona), návštevným poriadkom národného parku a jeho ochranného pásma (§ 20 zákona) alebo zoznamom týchto miest uverejneným na úradnej tabuli tohto orgánu a úradnej tabuli dotknutej obce,

c) ak jeho vjazd alebo státie boli povolené podľa osobitného predpisu.

Zákaz podľa § 14 ods. 1 písm. c) zákona neplatí na pohyb ( § 14 ods. 3 zákona):

a) v súvislosti s obhospodarovaním pozemku, výkonom práva poľovníctva alebo výkonom  rybárskeho práva a na pohyb vlastníka (správcu, nájomcu) pozemku, na ktorý sa vzťahuje  tento zákaz,

b) na miestach, ktoré orgán oprávnený podľa zákona na vyhlásenie (ustanovenie) chráneného územia a jeho ochranného pásma (§ 17 zákona) vyhradí najmä všeobecne záväzným právnym predpisom, ktorým vyhlasuje chránené územie a jeho ochranné pásmo (§ 17 zákona), návštevným poriadkom národného parku a jeho ochranného pásma (§ 20 zákona) alebo zoznamom týchto miest  uverejneným  na  úradnej tabuli tohto orgánu a úradnej tabuli dotknutej obce.

Zákaz podľa § 14 ods. 1 písm. d) až h) zákona neplatí na miestach, ktoré orgán oprávnený podľa zákona na vyhlásenie (ustanovenie) chráneného územia a jeho ochranného pásma (§ 17 zákona) vyhradí najmä všeobecne záväzným právnym predpisom, ktorým vyhlasuje chránené územie a jeho ochranné pásmo (§ 17 zákona), návštevným poriadkom národného parku a jeho ochranného pásma (§ 20 zákona) alebo zoznamom týchto miest  uverejneným  na  úradnej tabuli tohto orgánu a úradnej tabuli dotknutej obce (§ 14 ods. 4 zákona). 

Zákaz  podľa  § 14 ods. 1 písm. h) zákona neplatí na vlastníka (správcu, nájomcu) pozemku, na ktorý sa vzťahuje tento zákaz (§ 14 ods. 4 zákona). 

Podľa § 14 ods. 2 zákona sa vyžaduje súhlas na:
a) vykonávanie činností uvedených v § 13 ods. 2 zákona a), c), až e), i), j), l), m), o) a p):  

1. umiestnenie výsadby drevín a ich druhové zloženie za hranicami zastavaného uzemnia obce mimo ovocného sadu, vinice, chmeľnice a záhrady
, a energetických porastov na poľnohospodárskej pôde, [§ 13 ods. 2 písm. a)] - obec, ak si pôsobnosť nevyhradil OÚ

2. pasenie, napájanie, preháňanie a nocovanie hospodárskych zvierat
 na voľných ležoviskách, ako aj ich ustajnenie mimo stavieb alebo zariadení pri veľkosti stáda nad tridsať veľkých dobytčích jednotiek
, umiestnenie košiara, stavby a iného  zariadenia na ich ochranu, [§ 13 ods. 2 písm. e)] - OÚ

3. budovanie a vyznačenie turistického chodníka, náučného chodníka, bežeckej trasy, lyžiarskej trasy, cyklotrasy alebo mototrasy, [§ 13 ods. 2 písm. i)] – OÚ v SK

4. vykonávanie prípravy alebo výcviku a s nimi súvisiacich činností ozbrojenými zbormi   a ozbrojenými silami mimo vojenských priestorov a vojenských obvodov; vykonanie prípravy alebo výcviku a s nimi súvisiacich činností v oblasti civilnej ochrany, Hasičským a záchranným zborom, alebo zložkami integrovaného záchranného systému
 za hranicami zastavaného územia obce, [§ 13 ods. 2 písm. j)] - OÚ

5. umiestnenie prenosného zariadenia, ako je predajný stánok, prístrešok, konštrukcia alebo zariadenie na slávnostnú výzdobu a osvetlenie budov, scénickej stavby pre film alebo televíziu za hranicami zastavaného územia obce, [§ 13 ods. 2 písm. l)] – OÚ

6. umiestnenie zariadenia na vodnom toku alebo na inej vodnej ploche neslúžiaceho plavbe alebo správe vodného toku alebo vodného diela, [§ 13 ods. 2 písm. m)] – OÚ

7. vypúšťanie vodnej nádrže alebo rybníka, [§ 13 ods. 2 písm. o)] – OÚ v SK vypaľovanie bylín, stromov a krov, [§ 13 ods. 2 písm. p)] – OÚ

b) umiestnenie informačného, reklamného alebo propagačného zariadenia
, ako aj  akéhokoľvek iného reklamného alebo propagačného pútača, alebo tabule, - OÚ

c) aplikáciu chemických látok a hnojív, najmä pesticídov, herbicídov, toxických látok, priemyselných hnojív, digestátov a silážnych štiav pri poľnohospodárskej, lesohospodárskej a inej činnosti, - OÚ

d) let lietadlom alebo lietajúcim športovým zariadením, najmä klzákom,
 ktorých výška  letu je menšia ako 300 m nad najvyššou prekážkou v okruhu 600 m od lietadla alebo      lietajúceho športového zariadenia, - OÚ

e) osvetlenie bežeckej trate, lyžiarskej trate a športového areálu mimo uzavretých stavieb - OÚ

f) vykonávanie technických geologických prác, – OÚ v SK,

g) umiestnenie stavby s výnimkou stavieb, na ktoré sa vyžaduje rozhodnutie o umiestnení stavby, - OÚ v SK,

h) vykonávanie terénnych úprav, najmä výkopov a násypov, ktorými dochádza k narušeniu pôdneho krytu alebo materskej horniny, ak sa na ich vykonanie nevyžaduje povolenie podľa osobitného predpisu, - OÚ v SK,

i) vnadenie alebo prikrmovanie zveri okrem prikrmovania senom, letninou a trávnou alebo ďatelinotrávnou silážou, - OÚ v SK.

Súhlas podľa § 14 odseku 2 písm. h) sa nevyžaduje na terénne úpravy nevyhnutné pre zabezpečenie prírode blízkeho hospodárenia, ktoré sa vykonajú na základe písomnej dohody s organizáciou ochrany prírody.

Na území, na ktorom platí tretí stupeň ochrany, sa môže náhodná ťažba, 56a) pri ktorej hrozí negatívne ovplyvnenie predmetu ochrany územia, vykonať len v určenom rozsahu a za určených podmienok, ak tak rozhodol orgán ochrany prírody. Orgán ochrany prírody rozhodne o obmedzení alebo v prípade nevyhnutnosti zákaze vykonania náhodnej ťažby alebo určení podmienok jej vykonania v poraste, v ktorom sa náhodná ťažba plánuje vykonať alebo v ktorom sa jej vykonanie predpokladá, ak si to vyžaduje predmet ochrany dotknutého chráneného územia alebo jeho ochranného pásma.

Orgán ochrany prírody oznámi začatie konania o obmedzení alebo zákaze vykonania náhodnej ťažby alebo určení podmienok jej vykonania na základe podnetu organizácie ochrany prírody. Ak náhodná ťažba bola ohlásená podľa osobitného predpisu,56b) oznámi začatie konania najneskôr do 10 dní od jej ohlásenia. Orgán ochrany prírody súčasne s oznámením o začatí konania vydá predbežné opatrenie, ktorým náhodnú ťažbu obmedzí, v prípade nevyhnutnosti zakáže alebo určí podmienky jej vykonania; predbežné opatrenie stráca účinnosť dňom, keď rozhodnutie vo veci nadobudlo právoplatnosť.

Náhodnú ťažbu, ktorou môže vzniknúť holina57c) s výmerou viac ako 0,3 ha, možno na území, na ktorom platí tretí stupeň ochrany, vykonať len na základe súhlasného stanoviska organizácie ochrany prírody alebo v rozsahu a za podmienok určených v rozhodnutí podľa odseku 6. Organizácia ochrany prírody vydá súhlasné stanovisko k náhodnej ťažbe, ak jej vykonanie nie je v rozpore s predmetom ochrany dotknutého chráneného územia alebo jeho ochranného pásma, najneskôr do 10 dní od oznámenia náhodnej ťažby,56b) inak predloží orgánu ochrany prírody podnet na začatie konania o obmedzení alebo zákaze vykonania náhodnej ťažby alebo určení podmienok jej vykonania podľa odseku 7.
Zároveň platia ustanovania § 7 zákona na ochranu prirodzeného druhového zloženia ekosystémov, ktorá zahŕňa reguláciu rozširovania nepôvodných druhov a sledovanie ich výskytu, veľkosti populácií a spôsobu ich šírenia. Reguláciu rozširovania inváznych nepôvodných druhov a sledovanie ich výskytu, veľkosti populácií a spôsobu ich šírenia upravuje osobitný predpis. 
Podľa § 7 ods. 3 zákona sa súhlas orgánu ochrany prírody sa vyžaduje na výsadbu a pestovanie nepôvodných druhov rastlín alebo pestovanie nepôvodných druhov rastlín za hranicami zastavaného územia obce.

Podľa § 7 ods. 5 zákona platí, ak sa má na lesnom pozemku vykonávať výsadba a pestovanie nepôvodných druhov rastlín alebo pestovanie nepôvodných druhov rastlín, súhlas podľa odseku 3 sa pre nepôvodné druhy rastlín uvedených v návrhu programu starostlivosti o lesy vydáva ako súčasť záväzného vyjadrenia podľa § 9 ods. 1 písm. m). Kompetentným orgánom ochrany prírody na vydanie tohto súhlasu je v zmysle § 67 písm. e) zákona OÚ.
3.2. Vymedzenie verejne prístupných častí chráneného územia a stanovenie možností ich využitia 
O vymedzení verejne prístupných častí chráneného územia, kde neplatia obmedzenia vyplývajúce z navrhovaného stupňa ochrany, sa neuvažuje.  
4. NÁVRH RIEŠENIA SPÔSOBU A URČENIA VÝŠKY POSKYTNUTIA NÁHRADY ZA OBMEDZENIE BEŽNÉHO OBHOSPODAROVANIA  
4.1. Identifikácia pozemkov, na ktorých dochádza k obmedzeniu bežného obhospodarovania a navrhovaná forma náhrady 
V území CHA Bačkovské poniklece sú navrhované pozemky na riešenie náhrad za obmedzenie bežného obhospodarovania v zmysle § 61 zákona. Vlastníci pozemku na parcele č. 847/1 v k. ú. Bačkov, na ktorých dochádza k obmedzeniu bežného obhospodarovania, sú LESY SR š.p., OZ Vihorlat a na parcele č. 847/4 je vlastníkom Kešeľ Juraj, Ing., Lesná 8/90, Bačkov, PSČ 076 61, SR.
V CHA Bačkovské poniklece je navrhovaný tretí stupeň ochrany. Pri zmene lesného pozemku z kategórie lesa z lesov hospodárskych (H) na lesy osobitného určenia (U) z dôvodu ochrany prírody a krajiny s tretím stupňom ochrany, je potrebné potláčať prirodzené zmladenie v prospech manažmentových opatrení ponikleca veľkokvetého, čo predstavuje obmedzenie doterajšieho bežného obhospodarovania lesných pozemkov s prvým stupňom ochrany.
	Kód k.ú.
	Katastrálne územie
	Parcela "C" KN 
	Parcela "E" KN
	Číslo LV 
	Vlastník
	Výmera v CHÚ (m2)
	Druh pozemku
	Hodnota pozemku a porastu (Eur)

	800422
	Bačkov
	847/1 - časť
	1998/21
	1347
	Slovenská Republika
	4214
	Lesný pozemok
	2415,65

	800422
	Bačkov
	847/4 - časť
	2058 - časť
	508
	Kešeľ Juraj, Ing., Lesná 8/90, Bačkov, PSČ 076 61, SR
	4724
	Lesný pozemok
	2708,01

	Spolu CHÚ
	
	
	
	
	
	8938
	
	5123,66

	
	
	
	
	
	
	
	
	


V uvedenom lesnom poraste JPRL 164 C v súčasnosti s platným prvým stupňom ochrany o výmere 0,89 ha so zakmenením 0,70 vo veku 50 rokov, nie je plánovaný výchovný zásah počas platnosti PSL na roky 2023 – 2032. V priebehu najbližších 5-tich rokoch od schválenia a vyhlásenia lokality za chránený areál je potrebné znížiť zakmenenie porastu na max. 0,40 a navrhnúť zmenu kategórie lesa z lesov hospodárskych na lesy osobitného určenia z dôvodu ochrany prírody a krajiny s tretím stupňom ochrany.
Hodnota pozemkov bola vyčíslená znaleckým posudkom č. 13/2023 znalcom z odboru lesné hospodárstvo odvetvie odhad ceny lesov Ing. Eduard Lupták, Štefánikova 44, 040 01 Košice, zapísaného v zozname znalcov, ktorý vedie Ministerstvo spravodlivosti SR pod evidenčným číslom 912100. Použitý právny predpis vyhláška Ministerstva spravodlivosti SR č. 492/2004 Z.z. o stanovení všeobecnej hodnoty majetku v znení neskorších predpisov (peňažné ocenenie ukazovateľov uvedené v SKK bolo prepočítané konverzným kurzom 1 EUR = 30,1260 SKK a zaokrúhlené na 1 cent).

Zoznam pozemkov a hodnota lesných pozemkov zistená podľa uvedeného postupu je v tabuľke. Predstavuje východiskový rámec pre riešenie obmedzenia bežného hospodárenia. V tabuľke nie je uvádzaný navrhovaný spôsob riešenia náhrady za obmedzenie bežného obhospodarovania, nakoľko vlastníci požadujú výlučne finančnú náhradu v zmysle § 61e zákona. Tu si bude možné uplatniť na základe predloženého znaleckého posudku po obnove PSL.

4.2. Určenie predpokladanej výšky finančných prostriedkov na zabezpečenie náhrad za obmedzenie bežného obhospodarovania podľa formy náhrady 
Vlastníci pozemkov požadujú finančnú náhradu ako formu kompenzácie na obmedzenie bežného obhospodarovania. Odhadom pôjde o sumu vo výške cca 2 000 eur na obdobie platnosti PSL, t. j. na obdobie 10 rokov. Suma môže byť vyplácaná vcelku alebo rozpočítaná na jednotlivé roky.
5. NÁVRH TECHNICKÉHO VYBAVENIA ÚZEMIA 

Technické vybavenie chráneného územia spočíva v osadení 2 ks stĺpov v severnej a južnej časti chráneného územia. Na južnom a severnom konci chráneného územia, bude umiestnená jedna normalizovaná tabuľa so štátnym znakom Slovenskej republiky a nápisom „CHRÁNENÝ AREÁL“. Ďalšie osobitné značenie informačnými tabuľami, panelmi alebo grafickými tabuľami nie je plánované
Kalkulácia nákladov:
	CHA Bačkovské poniklece

	Počet v ks
	Názov materiálu
	Cena jednotková v Eur
	Cena spolu v Eur

	2
	normalizované drevené stĺpy so strieškou a železnými košmi pre označenie CHA
	80
	160

	2
	tabule o rozmere 30 x 40 cm so štátnym znakom a s normalizovaným označením chráneného územia (Chránený areál Bačkovské poniklece)
	10
	20

	2
	tabule s označením stupňa ochrany
	2
	4

	1
	farba na obvodové značenie
	10
	10

	-
	riedidlo a spotrebný materiál
	-
	10

	Sumárne náklady na označenie CHA
	204

7. PRÍLOHY
7.1 Mapa vymedzenia chráneného územia a jeho ochranného pásma

7.2. Mapa prekryvu chráneného územia s inými chránenými územiami

7.3 Mapa navrhovaných zón a ekologicko funkčných priestorov

7.4. Mapa predmetu ochrany

7.5 Mapa s vymedzením častí chráneného územia, kde sa starostlivosť o územia zabezpečuje bežným obhospodarovaním 

7.6 Mapa pozemkov podľa foriem vlastníctva vrátane prehľadu vlastníctva a podielu na výmere chráneného územia

7.7. Mapa technického vybavenia

7.8. Zoznam parciel podľa katastra nehnuteľností
	Kód  k. ú. 
	Katastrálne územie
	Parcela C-KN 
	Číslo LV registra C-KN
	Parcela E-KN
	Číslo LV registra E-KN
	Vlastník
	Vlastnícky podiel
	Výmera 

v CHÚ (m2)
	Druh pozemku

C-KN

	800422
	Bačkov
	847/1 - časť
	nezaložený
	1998/21
	1347
	Slovenská Republika
	1/1
	4214
	Lesný pozemok

	800422
	Bačkov
	847/4 - časť
	nezaložený
	2058
	508
	Kešeľ Juraj, Ing., Lesná 8/90, Bačkov, PSČ 076 61, SR
	1/1
	4724
	Lesný pozemok


Stav k 31.12.2023
� § 2 písm. x) zákona Národnej rady Slovenskej republiky č. 315/1996 Z. z. o premávke na pozemných komunikáciách.


� § 2 písm. ar) zákona Národnej rady Slovenskej republiky č. 315/1996 Z.z. o premávke na pozemných komunikáciách.


� § 19 zákona Slovenskej národnej rady č. 100/1977 Zb. o hospodárení v lesoch a štátnej správe lesného hospodárstva.


� § 9 písm. b) až e) zákona Národnej rady Slovenskej republiky č. 162/1995 Z.z. o katastri nehnuteľností a o zápise vlastníctva a iných práv k nehnuteľnostiam.


� § 3 písm. b) zákona č. 337/1998 Z.z. o veterinárnej starostlivosti a o zmene a doplnení niektorých ďalších zákonov.


� Výnos Ministerstva pôdohospodárstva Slovenskej republiky z 3. januára 2002 č. 3485/1/2001-100, ktorým sa  vyhlasujú katastrálne územia patriace do jednotlivých poľnohospodársky znevýhodnených oblastí a ustanovuje  výška podpory na ich obhospodarovanie (oznámenie č. 14/2002 Z.z.).


� Zákon č. 129/2002 Z.z. o integrovanom záchrannom systéme.


� § 71 ods. 1 písm. c) a ods. 3 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.


� § 2 písm. b) a c) zákona  č. 143/1998 Z.z. o civilnom letectve (letecký zákon) a o zmene a doplnení niektorých zákonov.

